**AKTIIVI PLUS – HANKKEEN VIESTINTÄSUUNNITELMA 2012–2015**

(päivitetty 03/2014)

**Viestinnän tavoitteet**

Viestinnän tavoitteena on omalta osaltaan toteuttaa koordinaatiohankkeen tavoitteiden toteutumista. Koordinaatiohankkeella varmistetaan Avoimissa oppimisympäristöissä aktiiviseksi kansalaiseksi -rahoitusohjelmasta rahoitettujen hankkeiden välistä yhteistyötä ja verkostoitumista. Verkostoitumisella ja kumppanuuksilla tuetaan avointa ja poikkihallinnollista yhteisöllistä työskentelyä ja näin projektien tuloksia tehdään läpinäkyväksi eri toimijoille ja luodaan hankkeiden välisiä synergiaetuja. Hankkeiden tulokset jäävät helposti vain kohderyhmän tiedoksi – koordinaatiohankkeen kautta tietoa levitetään laajemmin eri kohderyhmille mahdollisimman monipuolisin viestintämenetelmin. Koordinaatiohanke antaa tukea verkostohankkeiden tulosten tuotteistamiseen ja palvelukuvausten tekemiseen ja tätä kautta tukee tulosviestintää.

Koordinaatiohanke tutkii ja ennakoi alan tulevaa kehitystä ja tätä tietoa voidaan hyödyntää ohjelman projekteissa. Koordinaatiohanke jalostaa ja levittää hyviä käytäntöjä, toimintatapoja ja arviointityön tuottamia tuloksia hyödyntämällä laajasti eri mediamuotoja. Tuloksia ja hyviä käytänteitä levitetään kansallisesti ja kansainvälisestikin koulutuksissa, työpajoissa, seminaareissa ja kohderyhmien eri tapahtumissa.

**Viestinnän periaatteena on**

* avoimuus, vastavuoroisuus ja asiakaslähtöisyys.
* viestinnän kehittäminen saadun palautteen pohjalta.
* monimuotoisuus hyödyntäen erilaisia viestinnän välineitä, painottuen digitaalisen median muotoihin.
* aktiivisella ja laadukkaalla viestinnällä edistää tavoitteiden saavuttamista ja aktiivista kansalaisuutta avoimissa oppimisympäristöissä ja nostaa esiin kehittämiskohteita.
* tarjota luotettavaa ja ajantasaista tietoa projekteista ja ilmiöistä niiden ympäriltä.

**Viestinnän kohderyhmät**

AKTIIVI Plus -koordinaatiohankkeen kautta tietoa levitetään laajemmin eri kohderyhmille, kuin yksittäinen hanke pystyisi. Verkostoitumisella ja kumppanuuksilla projektien tuloksia tehdään läpinäkyviksi eri toimijoille ja luodaan hankkeiden välisiä synergiaetuja.

Viestinnän kohderyhmään kuuluvat samasta kehittämisohjelmasta rahoituksen saaneet projektit, niiden sidosryhmät ja taustaorganisaatiot. Kohderyhmään kuuluvat myös toteuttajaorganisaatioiden taustayhteisöt, niiden sidosryhmät, hankkeen asiantuntijaryhmä sekä ohjausryhmä ja rahoittaja.

Hankkeessa pidetään yhteyttä opetushallintoon ja asiantuntijoihin sekä muihin alue- ja paikallistason toimijoihin (järjestöt, kuntapäättäjät, rahoittajat, alueiden yritykset ja organisaatiot) ja valtakunnallisiin toimijoihin (ministeriöt ja poliittiset päätöksentekijät). Lisäksi pidetään tiivistä yhteyttä kansainvälisiin kontakteihin.

**Viestinnän välineet ja keinot**

Hankkeessa viestinnän välineet valitaan vastaamaan kohderyhmän tarpeita sekä hyvien käytäntöjen levittämistä. Tuloksia ja hyviä käytänteitä levitetään kansallisesti ja kansainvälisesti koulutuksissa, työpajoissa, seminaareissa ja kohderyhmien eri tapahtumissa.

Visuaalisessa ilmeessä noudatetaan rahoittajan tiedotusohjeita. Hankkeen ilme on suunniteltu ja päätetty ensimmäisen koordinaatiohankkeen aikana ja sitä noudatetaan uudessa hankkeessa.

**Verkkojulkisuus**

* hankkeen julkiset verkkosivut (mm. tietoa hankkeesta, kehittämisteemat, esitteet, esitykset, aktiiviset ajatukset -blogi) www.aktiivi.info
* verkostohankkeiden kotisivut ja blogit
* julkaisut muiden yhteistyökumppaneiden/kontaktien sivustoilla
* projekti- ja sidosryhmien kuukausitiedote sähköpostiin
* videot ja äänitteet tapahtumista ja projekteista (hankkeen oma youtube-kanava)
* koordinaatiohankkeen esittelyvideo/animaatio suomeksi ja englanniksi
* sosiaalinen media (mm. facebook ja twitter)
* verkkojulkaisut mm. ennakointityöstä, hyvien käytäntöjen levittämisen edistämiseksi, online-työskentelymenetelmät
* viestintä tuloksista myös englanniksi
* SlideShare power point -esitysten jakamiseen

**Tilaisuudet, tapahtumat ja seminaarit**

* projektitapaamiset kasvokkain ja verkossa
* webinaarit
* palautekeskustelut asiantuntijaryhmän kanssa
* hankkeiden järjestämät seminaarit ja tapahtumat (verkosto- ja tiedottamistilaisuudet)
* osallistuminen muiden järjestämiin seminaareihin ja tapahtumiin konferenssiesityksillä (ITK, MindTrek, EdMedia, DCL, kirjastopäivät, museopäivät, virtuaalikoulupäivät)
* kuntayhteistyö: kuntakierrosten järjestäminen, Kuntamarkkinoille osallistuminen
* osallistuminen kv-konferensseihin
* hankkeen loppuseminaari

**Painettu materiaali**

* hankkeen esite suomeksi ja englanniksi
* artikkelien kirjoittaminen valtakunnallisiin ja kansainvälisiin alan lehtiin
* ennakointityöstä sekä hyvistä käytännöistä/tuotteista julkaisuja
* lehtimainokset seminaareista ja tiedotukset lehtiin
* loppujulkaisu
* palvelukuvaukset, palvelukortit

**Tärkeimmät viestittävät aihealueet ja kohderyhmät sekä käytettävät viestintävälineet v. 2014–2015**

* *Aihealue*: Verkostossa syntyneet hyvät ja lupaavat käytännöt sekä konkreettiset tuotteet ja palvelut

*Kohderyhmä*: verkostohankkeet sekä niiden sidosryhmät ja taustaorganisaatiot (kirjastot, museot, oppilaitokset, järjestöt), kuntapäättäjät, asiantuntijaryhmä, ohjausryhmä, rahoittaja

*Viestintävälineet*: Erilaiset tapahtumat (kuntakierrokset, Kuntamarkkinat, ITK2014) blogi-kirjoituksia www.aktiivi.info -sivustolle, videomateriaalia, kaikille avoimet webinaarit, tiedotteet kohderyhmille (esim. paikallinen media, koulut, järjestöt ja yhteisöt)

* *Aihealue:* Arviointi-, tutkimus- ja ennakointityön tulokset

*Kohderyhmä*: verkostohankkeet sekä niiden sidosryhmät ja taustaorganisaatiot (kirjastot, museot, oppilaitokset, järjestöt), rahoittaja, verkostomaisen työskentelyn ja oppimisympäristöjen suunnittelijat ja kehittäjät eri toimialoilla

*Viestintävälineet*: Konferenssiesitykset (mm. ITK, EdMedia, Mindtrek), julkaisuja, (ennakoinnista verkkojulkaisu syksyllä 2014), blogikirjoituksia www.aktiivi.info -sivustolle. Arvioinnin ja tutkimuksen tulokset julkaistaan kaikkien saataville kansainvälisillä ja kotimaisilla foorumeilla.

* *Aihealue*: Kuntien tilannekatsauksia poikkihallinnollisesta yhteistyöstä, esimerkkejä avointen oppimisympäristöjen kehittämisestä sekä kansalaisten aktivoimisesta.

*Kohderyhmä*: Kuntatoimijat, kuntapäättäjät, rahoittaja, verkostohankkeet ja niiden sidosryhmät ja taustaorganisaatiot, ohjausryhmä, asiantuntijaryhmä, rahoittaja.

*Viestintävälineet*: Julkaisu/kartoitus: ”Työkaluja aktiiviseen kansalaisuuteen”, blogikirjoituksia, kuntakierrokset. Tilaisuudet ja julkiset tiedotteet.

* *Aihealue:* Verkostoituminen ja verkottajan rooli

*Kohderyhmä:* verkostohankkeet sekä niiden sidosryhmät ja taustaorganisaatiot (kirjastot, museot, oppilaitokset, järjestöt), ohjausryhmä, asiantuntijaryhmä, rahoittaja

*Viestintävälineet:* Julkaisu

**Sisäinen viestintä**

Sisäisen viestinnän tavoitteena on huolehtia siitä, että tieto kulkee AKTIIVI Plus -koordinointihankkeen toimijoiden välillä. Toimijat kokoontuvat joka viikko viikkopalaveriin, jossa käsitellään ajankohtaiset asiat sekä sovitaan tehtävien vastuista. Palaverit pidetään iLinc -järjestelmän kautta, jossa hankkeella on oma kokoushuone. Kokoukseen on helppo kutsua myös hankkeen ulkopuolisia henkilöitä tärkeiden käsiteltävien asioiden tiimoilta.

Päivittäistä viestintää toteutetaan sähköpostin välityksellä sekä Yammerissa ja Skypessä. Yammerissa jaetaan tiedostoja, kysytään neuvoja, jaetaan mielenkiintoisia linkkejä yms. Tavoitteena on, että viestit eivät huku sähköpostiin, vaan käytössä olisi yksi yhteinen kanava kaikille. Skypeä käytetään päivittäisessä viestinnässä tarpeen mukaan. Hankkeen oman Google Driven avulla työstetään yhdessä esim. raportteja ja muistioita, jotka valmistuttuaan tallennetaan Elggiin. Elgg toimii kokousmuistioiden sekä tiedostojen jako- sekä säilytyspaikkana. Lisäksi AKTIIVI Plus -hankkeella on käytössä omat youtube- ja slideshare -tilit, joiden avulla hankkeen omat toimijat voivat jakaa videot ja esitykset toisilleen helposti sekä saattaa ne samalla julkiseen jakoon.

Koordinointihanke järjestää n. 3-4 kertaa vuodessa kasvokkaisia tapaamisia, joissa käsitellään AKTIIVI Plus -hankkeen ajankohtaiset asiat sekä suunnitellaan tulevia tehtäviä. Tapaamiset sidotaan jonkin yhden tärkeän teeman ympärille tai ne koostuvat monesta yksittäisestä käsiteltävästä aiheesta.

Jokainen hankkeen toimija on omalta osaltaan vastuussa sisäisen viestinnän laadukkaasta toteutumisesta.

**Viestinnän vastuut ja organisointi**

Viestinnästä vastaa AKTIIVI Plus koordinaatioryhmä vastuualueittain. Viestintäsuunnitelma hyväksytään ohjausryhmässä vuosittain ja ajankohtaiset asiat käsitellään ohjausryhmän kokouksissa. Viestintäsuunnitelman laadinnassa kuullaan OPM:n ohjausryhmän, asiantuntijaryhmän ja projektien edustajien kannanotot ja suunnitelmaa muokataan näiden palautteiden pohjalta.

**Seuranta, raportointi ja arviointi**

Hankkeen verkkosivuja päivitetään ja kehitetään jatkuvasti vastaamaan kohderyhmien tarpeita. Palautetta kerätään sivustoista, hankkeen järjestämistä seminaareista ja niistä tehdään yhteenvedot.

Vastuualueet on jaettu tiedottamisessa ja raportoinnissa ja niissä noudatetaan rahoittajan asettamia päivämääriä.

AKTIIVI Plus koordinaatiohankkeen viestintää arvioidaan ja kehitetään arvioinnin pohjalta jatkuvasti.